ועדת הפנים ואיכות הסביבה, כנסת 16, פרוטוקול מספר 43, 2003-07-08 09:30

יורי שטרן: בוקר טוב.

יורי שטרן: אנחנו דנים בהצעת חוק של חבר הכנסת אריאל – תיקון לתקנות לשעת חירום.

יורי שטרן: חבר הכנסת אריאל יציג את הצעתו.

יורי שטרן: בעיניי זהו תיקון אדמיניסטרטיבי, שלא מחייב התדיינות משפטית מלומדת.

אורי אריאל: החוק מונח לפניכם, אני מציע לגשת לעניין.

יורי שטרן: אני מבקש לשמוע את תגובת משרד המשפטים.

גלי גרוס: אנחנו תומכים בהצעת החוק, הוא נוסח בתיאום אתנו.

אביטל שרייבר: אני סגנית רשם העמותת.

אביטל שרייבר: יש לנו הערה בנוגע לנוסח.

אביטל שרייבר: כעיקרון הוא מקובל עלינו אבל בכל הנוגע לעמותות נרשם בסעיף 3ד(א): "יראו מען באזור של עמותה שכל חבריה הם אזרחי ישראל...".

אביטל שרייבר: יש לדעתנו בעיה בדרישה שכל החברים יהיו אזרחי ישראל.

אביטל שרייבר: יש הרבה עמותות שחלק מהחברים שלהן הם תושבי ארצות הברית ומדינות אחרות.

אורי אריאל: זאת שאלה של אזרחות, לא תושבות.

אביטל שרייבר: נכון, יש תורמים גדולים מארצות הברית, למשל, שחברים בעמותה, והם אינם אזרחי ישראל.

אביטל שרייבר: אני מציעה לשקול לכתוב כאן: "שרוב חבריה הם אזרחי מדינת ישראל".

אביטל שרייבר: הבנתי מעו"ד גרוס שיכולות להיות בעיות בעניין זה, אבל לדעתי יש לבחון את הנושא באופן מעמיק יותר לפני שמחליטים בו.

אורי אריאל: ההערה נשמעה בעבר.

אורי אריאל: יש בעיה של שכנים, שזה יכול לשמש להעברת עניינים אסלאמיים, נניח, שהם לא לפי החוק.

אביטל שרייבר: לכן ביקשתי "רוב".

אורי אריאל: יש מקום להערה, אך היא תעכב הכול ושכרנו יצא בהפסדנו.

אורי אריאל: לכן אני מבקש שלא לשנות זאת כרגע.

אורי אריאל: אם במשך הזמן יתברר שנתקלים בבעיות נוראיות – ניצור שינוי.

אורי אריאל: בסך הכול כל תורם או אדם שיש לו אינטרס יכול להיות מיוצג בעמותה באמצעות עורך דינו.

אביטל שרייבר: דווקא לא.

יורי שטרן: החוק עולה לקריאה ראשונה.

יורי שטרן: אני מציע להשאירו כמות שהוא.

יורי שטרן: אם יימצא נוסח מתאים, שימנע את הסכנות האלה, נתקן את הסעיף בין קריאה ראשונה לשנייה.

גלי גרוס: אני מסכימה עם הסיכום הזה, אך אני מבקשת להוסיף: לא מדובר רק בשאלה הביטחונית; מהבחינה המשפטית הטהורה יש בעיה בתחולת הדינים של מדינת ישראל על אדם שאינו אזרח ישראל, אם ייקבע שלא כל חברי העמותה חייבים להיות אזרחים.

גלי גרוס: נבדוק גם את זה.

יורי שטרן: בסדר.

יורי שטרן: נתחיל בהקראת הצעת החוק.

איריס סניטקוב: אני קוראת הצעת החוק להארכת תוקפן של תקנות שעת חירום (יהודה, השומרון וחבל עזה - שיפוט בעברות ועזרה משפטית) (תיקון), התשס"ג-2003.

יורי שטרן: אין התנגדויות וההערות חוץ ממה שנרשם.

יורי שטרן: אם כן, אני מציע לאשר את הצעת החוק.

ניסן סלומינסקי: עלה משהו מיוחד לפני הקראת הצעת החוק?

יורי שטרן: הייתה הערה שהעמותות בארץ לא חייבות לכלול רק את אזרחי ישראל, יש תורמים מחו"ל שגם הם חברים בעמותות; אך כאן כתוב "עמותה שכל חבריה אזרחים".

יורי שטרן: חבר הכנסת אריאל הסביר את הניסוח הזה, את מה שרוצים למנוע בכך.

יורי שטרן: אם יימצא נוסח אחר שיפתור את הבעיה, נעשה את השינוי בהכנה לקריאה שנייה ושלישית.

יורי שטרן: אני מקיים הצבעה על העברת הצעת החוק לקריאה ראשונה: אושר פה אחד.

יורי שטרן: תודה רבה.